Diskusia:Sufražetky

message: Názov článku tu má byť v jednotnom čísle. Zásada na wikipédii (najmä tejto) je taká, že vždy keď sa dá utvoriť jednotné číslo bez zmeny významu, tak má byť názov článku v jednotnom čísle. Toto sú elementárne veci dohodnuté asi tak pred 15 rokmi, ktoré doteraz akosi skoro každému boli jasné a takisto by po krátkom zamyslení malo byť jasné, prečo to tak je, takže netuším, prečo to chce niekto nasilu meniť. Vznikne tým bordel. Potom v samotnom texte článku kľudne môže byť v prvej vete len tvar v množnom čísle alebo akokoľvek chcete. 
A zdôrazňujem, že touto zásadou sa wikipédia zreteľne odlišuje od mnohých iných tlačených encyklopédií, kde jednotné a množné číslo píšu čisto náhodne podľa vkusu autora hesla (čo často znemožňuje nájsť hľadané heslo, ako sa to napríklad mne stalo už aspoň 100-krát, lebo som neuhádol, v akom číslo heslo v encyklopédii bolo uvedené). Takže spisovanie zoznamov, v akom čísle je nejaké slovo uvedené v nejakých náhodne ! vybraných tlačených encyklopédiách a rozhodovanie sa podľa toho, ako sa o to pokúšate, je úplne odveci, lebo to, že má byť nadpis v jednotnom čísle je tunajší dohodnutý technický princíp zavedený práve preto, aby sa takéto úplne zbytočné hádania, aké číslo je častejšie, nemuseli robiť.
2A02:AB04:3140:7400:F5AD:70DF:464B:440B 16:41, 1. september 2022 (UTC)
replies: text: Wikipédia používa presmerovania, takže druhý odsek je irelevantný. Pokiaľ ide o spoločenské a politické hnutia známe pod súhrnným pomenovaním jeho stúpencov (na rozdiel od -izmov/-stiev), encyklopedické diela sa jednoznačne prikláňajú k plurálu (pozri prehľad), pričom Wikipédia plní úlohu encyklopédie, nie jazykového výkladového slovníka.

text: To, o čom sa „niekto niekde dohodol“ pred „asi 15 rokmi“ je tiež irelevantné, pokiaľ to ani nebolo ustálené aspoň odporúčaním, ani to nezodpovedá encyklopedickej praxi. Lišiak(diskusia) 17:44, 1. september 2022 (UTC)
replies: text: :Áno presmerovania sa môžu robiť z množného čísla na jednotné, to ste uhádli správne. To, že nadpis má byť primárne v jednotnom čísle je jedno zo základných pravidiel celej wikipédie (nie moje, mne je to totiž úplne jedno). Keby ste chceli, tak ho niekde aj nájdete, ale vy nechcete, proste si budete ad-hoc zavádzať svoje pravidlá a obkecávať to. Blahoželám. Čo je tu možné, je neskutočné. Ja zajtra začnem písať články od poslednej vety do prvej (v prehodenom poradí)  a zdôvodním to tým, že keďže nie je odporúčanie, môžem si robiť ťo chcem. Tak asi. 2A02:AB04:3140:7400:F5AD:70DF:464B:440B 18:59, 1. september 2022 (UTC)
replies: text: ::Tak ako je Vám to úplne jedno, načo o tom píšeme? Neviem o tom, že by existovalo také pravidlo (v pravidlách nič také nie je, najbližšie má tomu táto doteraz neschválená konvencia). Lišiak(diskusia) 21:23, 1. september 2022 (UTC)
replies: text: ::: Je mi to jedno ak by sa odhliadlo od tunajších postupov (teda vec ako taká). Ale nie je mi to jedno z toho hľadiska, že tu úplne zbytočne zavádzate bordel do veľmi jednoduchého fungujúceho systému. A má to dve roviny. Jedna je tá, že tu sme sa dohodli. Je to veľmi dávno, netuším, kde to tu je, ale niekde to je (možno v diskusii); jediná výnimka sú etniká (lebo často nie je známe jednotné číslo). Nikto s tým nemal problém (pokiaľ sa pamätám). Je to totiž veľmi praktické - odpadá potreba komplikovaného (a objektívne aj nemožného) vyhodnocovania, ktoré číslo je častejšie a napríklad keď sa píše link v texte článku (kde ako vieme musí byť priamy link na článok, t.j. nie len presmerovací názov), tak odpadá potreba overovať, ako sa cieľový článok volá a jednoducho sa napíše jednotné číslo.  Keďže tu v dôsledku dlhoročnej internej rozhádanosti nemáme skoro žiadne záväzné "veci", tak aj pochybujem, že to NA SLOVENSKEJ wikipédii niekde je záväzne napísané. Keďže vy ste tu činný málo, tak vás tu o tom informujem, že to tak je. Druhá rovina je, že takto je to na "celej" wikipédii (lebo ten nápad je pôvodne z anglickej wikipédie), takže ak pohľadáte, nájdete to niekde ako pravidlo/odporúčanie napríklad na anglickej wikipédii. Ale predovšetkým na vás apelujem, aby ste mysleli prakticky. Na projekte kde sú potenciálne milióny článkov je rušenie akéhokoľvek jednoduchého funkčného prístupu výslovne kontraproduktívne. AK máte pocit, že sa dané slovo vyskytuje reálne častejšie v množnom než jednotnom čísle, vyjadríte to napríklad tým, že hoci v nadpise je jednotné číslo (šufražetka) do prvej vety dáte množné číslo (sufražetky). A všetci sú spokojní. PRe istotu zopakujem: Ide tu čisto len o podobu horného nadpisu nad textom článku; do textu článku si môžete písať, čo uznáte za vhodné. 2A02:AB04:3140:7400:DDC6:7E7:7A50:DFDD 12:55, 2. september 2022 (UTC)
replies: text: ::::Vďaka za informáciu, ale nejaké staré dohody in illo tempore, ktoré navyše odporujú redakčnej encyklopedickej praxi vypozorovanej z iných popredných encyklopédií nemajú záväznosť a ani by nebolo vhodné sa ich držať. Výraz sufražetky je pomenovaním politického hnutia, ktoré má podobu plurálu utvoreného od označenia jej príslušníčky (podobne dekabristi, diggeri, levelleri, jakobíni, girondisti atď.); ak by existovalo pomenovanie typu -izmus/-stvo, tak by bol článok (najpravdepodobnejšie) pod takýmto výrazom. Vkladať všetko zásadne do singuláru je prax jazykových slovníkov, čo je odlišná koncepcia než encyklopédia.

text: ::::Čo sa týka vkladaniu odkazov, redaktor pri použití funkcie Vložiť odkaz vidí skutočný názov článku. Lišiak(diskusia) 17:32, 2. september 2022 (UTC)
thread_title:  Plurál v názve článku